Saara Kuugongelwa-Amadhila (gebore op 10 Oktober 1967) is 'n Namibiese politikus en sedert 2015 die eerste minister van Namibië. Sy het van 2003 tot 2915 as die Minister van Finansies gedien. Sy is 'n lid van SWAPO en van Namibië se nasionale vergadering. Kuugongelwa is in Okahao, Omoesati gebore en het in 1980 met SWAPO in ballingskap gegaan, en vanaf 1982 op die ouderdom van 15 in Sierra Leone gewoon. Sy was 'n leerder aan die Koidu Sekondêre Meisieskool (1982–1984) en die Sekondêre Skool Sint Josef (1984–1987). Vanaf 1991 tot 1994 het Kuugongelwa by die Lincoln Universiteit in Pennsilvanië gestudeer, waar sy in ekonomie gegradueer het. Die inheemse Omoesati het na haar gradeplegtigheid van Lincoln ná Namibië teruggekeer en die amp as lessenaarbeampte in president Sam Nujoma se kantoor aangeneem. Op die ouderdom van 27 is Kuugongelwa in 1995 benoem as direkteur-generaal van die Nasionale Beplanningskommissie. Sy is in 2003 as Minister van Finansies aangestel. Op die Heldedag van 2014 ontvang sy die gesogde Orde van die Son in die tweede klas. Geingob's team takes shape.